งานดองรีวิวก็มา เป็นเดือนๆแล้วถึงเอามารีวิว 555 เข้าเรื่องอาหารกันดีกว่าค่ะ ร้านนี้เป็นร้านเก่าแก่ของลพบุรีตั้งอยู่ใกล้กับอนุสาวรีย์จอม ป. ข้างหลังจะเป็นสวนสัตว์ลพบุรีค่ะ บางวันค่อนข้างลำบากกับการหาที่จอดรถนิดหน่อย เพราะไม่ค่อยมีที่จอดรถเลย มาต่อกันที่เมนูอาหารกันนะคะ วันนี้ลองสั่งมาประมาณ 4-5 เมนูค่ะ รีวิวไปทีละเมนูเลยแล้วกันเยอะ
 
-ออส่วนกะทะร้อน อร่อยค่ะ กรอบกำลังดี 

-แกงส้มชะอมกุ้ง น้ำแกงอร่อย เข้มข้น เปรี้ยวหวานลงตัว ชะอมทอดกรอบกำลังดีแผ่นไม่หนาไป ส่วนกุ้งก็สดดีค่ะ

-พล่ากุ้ง เผ็ดมากก แต่อร่อยค่ะ กุ้งตัวใหญ่สดกำลังดี หอมเครื่องเทศ 

-ทะเลลวกจิ้ม วัตถุดิบสดทุกอย่าง น้ำจิ้มซีฟู้ดใช้ได้ค่ะ แต่แอบเปรี้ยวโดดไปหน่อย

-หอยเชลล์ย่างเนยกระเทียม ชอบมาก  หอยเชลล์สดเนื้อกรุบๆ ย่างกับเนยกระเทียมหอมละมุนลิ้นมากค่ะ อยากให้ลอง

-ปิดท้ายด้วย ขนมหวานค่ะ ที่สั่งมาก็มีเต้าทึง ทับทิมกรอบ อร่อยดีค่ะ แต่ละอย่างไม่หวานโดดเกินไป 

ส่วนตัวแล้วชอบทุกอย่างค่ะ ทั้งรสชาติอาหาร และการบริการ พนักงานเอาใจใส่ดีค่ะ บรรยากาศร้านก็โปร่งๆ ดีค่ะ เป็นห้องแอร์เปิดเพลงคอเบาๆ สะอาดสะอ้าน แต่เสียดายที่ไม่ค่อยมีที่จอดรถ

